# Francesc Xavier Garcia Pimienta

Francesc Xavier Garcia Pimienta (Barcelona, 3 d'agost de 1974) és un exfutbolista català, actualment entrenador del Sevilla FC.
Ha format part del FC Barcelona durant més de 25 anys: 12 anys com a jugador (sota la influència del model Cruyff) i més de 17 anys com a entrenador al futbol base, per la qual cosa coneix bé el model de joc del Barça.

## Carrera esportiva
### Com a jugador

Com a jugador ocupava la posició de davanter. Va jugar dotze temporades als equips del futbol base del FC Barcelona i es va formar al planter del FC Barcelona B, formant part de la reconeguda "Quinta del Mini" juntament amb Iván de la Peña, Albert Celades, Quique Álvarez, Juan Carlos Moreno, Roger García, Toni Velamazán, Arnau o Arpón, entre d'altres. Va esclatar a la temporada 95/96, en la qual va marcar 8 gols en 35 partits i va debutar amb el primer equip en partit de lliga contra el Deportivo de La Corunya. La temporada següent marxa cedit al CF Extremadura a 1a divisió, on una greu lesió el deixa quasi en blanc. La resta de la seua carrera continuaria en equips de Segona B i Tercera, com la UE Figueres, el CE L'Hospitalet i la UE Sant Andreu.

### Com a entrenador

Després de la seua retirada, ha continuat vinculat al món del futbol a les categories inferiors del FC Barcelona, dirigint equips com el Barça B i contribuint a la tasca formativa de nombrosos jugadors com ara Messi, Piqué, Cesc, Thiago, Sergi Roberto, Bartra, Munir, Cuenca, Bellerín, Aleñà, Ansu Fati o Carles Pérez.
La temporada 2017-2018 es va proclamar, amb el juvenil A, campió d'Europa de juvenils guanyant a Nion la Uefa Youth League. El 25 d'abril de 2018 fou nomenat entrenador del Barça B, després del cessament de Gerard López. El club el va destituir per sorpresa el juny de 2021 i el va rellevar Sergi Barjuan.
El 24 de gener de 2022, la Unión Deportiva Las Palmas va presentar a Garcia Pimienta com a nou entrenador.
Al juny de 2024 fitxa pel Sevilla Futbol Club.

## Referències

* ↑ «Garcia Pimienta, una vida en azulgrana» (en castellà). Mundo Deportivo, 2018.
* 1 2 «García Pimienta, sangre azulgrana y ‘fundador’ de La Masia» (en castellà), 25-04-2018.
* ↑ Perarnau, Martí «El extremo guardiolano». diari Sport, 01-11-2011 [Consulta: 7 març 2019].
* ↑ «El Barcelona campeón de la Youth League» (en castellà). Mundo Deportivo, 23-04-2018.
* ↑ Sport. «García Pimienta y el círculo que puede cerrar» (en castellà), 24-04-2018.
* ↑ «García Pimienta, la gran esperanza de La Masia» (en castellà). El Mundo, 25-04-2018.
* ↑ «García Pimienta asume el mando del Barça B hasta el 2020» (en castellà). El Periódico, 25-04-2018.
* ↑ «Garcia Pimienta: 'I believe strongly in the Barça way of playing'». FC Barcelona, 25-04-2018. [Consulta: 25 abril 2018].
* ↑ esport3. «El Barça destitueix García Pimienta, Guillermo Amor i altres tècnics del futbol formatiu», 11-06-2021. [Consulta: 17 abril 2022].
* ↑ de Araújo Silva, Marcos. Més que um club – el FC Barcelona, la postcolonialidad y las heterotopías del futbol en el mundo globalizado. Consejo Latinoamericano de Ciencias Sociales. CLACSO, 2018-06-01, p. 57–72.
* ↑ «García Pimienta, nuevo entrenador | Sevilla FC» (en castellà). [Consulta: 5 juny 2024].